Actualitzat 15/07/2020 14:28 CET\nL'Hospital Universitari Arnau de Vilanova dona altes exprés a 17 persones\nFarreny ha fet aquestes declaracions en una roda de premsa telemàtica en la qual el comissari dels Mossos d'Esquadra a Lleida, Xavier Monclús, ha assegurat que la policia catalana començarà a multar l'incompliment de les mesures d'enduriment del confinament a Lleida quan el DOGC publiqui la resolució, i el delegat de la Generalitat, Ramon Farré, ha afirmat que és recomanable que els contactes es limitin tant com sigui possible al grup de convivència habitual.\nFarreny ha assenyalat que s'han contractat més de 50 professionals entre sanitaris i administratius, ha explicat que fins dilluns es van traslladar vuit malalts a l'Hospital Vall d'Hebron de Barcelona i ha avançat que aquests dies s'han donat 17 altes exprés de persones que en condicions normals podrien seguir l'hospitalització a casa.\nLa gerent de les dues regions sanitàries ha precisat que aquests professionals reforçaran els centres d'atenció primària (CAP), el CUAP, el Sistema d'Emergències Mèdiques (SEM) i l'equip de recollida de mostres, ha afirmat que s'han contractat deu metges, 13 infermeres, més de 15 auxiliars administratius, set auxiliars de clínica, quatre treballadors socials, un tècnic i algunes mediadores.\nSegons les seves dades, entre dijous i diumenge s'han fet unes 5.000 proves de PCR "en cribatges a residències, a centrals hortofrutícoles, en el dia a dia de les àrees bàsiques de salut i a l'Hospital Universitari Arnau de Vilanova".\nHa precisat que el volum de positius de les proves fa uns dies estava en el 25% i ha avançat que en els propers dies probablement augmentarà el nombre de proves perquè Salut planeja engegar una segona màquina i el sistema sanitari de Catalunya "posa a disposició altres dispositius per donar resposta a les possibles necessitats" de Lleida.\nFarreny ha destacat també que a més dels centres hospitalaris Salut funciona com a hotel salut, amb 15 persones hospitalitzades, a l'Hotel Nastasi que abans funcionava com un hotel social.\nHa detallat que Salut també compta amb els serveis d'aïllament que ja tenia a mitjan març, com és el cas de l'hotel Rambla i des del juny de la casa de colònies La Manreana de Juneda per a persones que donin positiu per covid-19 i persones malaltes lleus que no poden fer l'aïllament en condicions a casa.\n"També s'han engegat diferents dispositius municipals a Soses, Aitona i Alcarràs per garantir el seguiment de les quarantenes per evitar cadenes de transmissió", ha detallat Farreny, que ha avançat també que s'ha activat el pavelló Onze de Setembre de Lleida que d'aquí unes setmanes podrà funcionar com un centre hospitalari per a persones que estiguin en l'última fase de recuperació abans de l'alta médica.


Per què no hi ha govern a Espanya? (Jordi Muñoz)\n4 min. 27/07/2019 18:37\nImagini’s, lector, que vostè i jo tenim un pastís per repartir-nos. Un pastís de, posem per cas, 10 ministeris. Tots dos volem quedar-nos-en el tros més gran possible. I ens posarem d’acord en un repartiment sempre que el tros que n’obtinguem ens faci estar millor de com estaríem si no arribem a un acord.\nJo soc el guanyador de les eleccions i tinc l’encàrrec del president de la República de formar govern. Per tant, em toca moure fitxa primer. Li faig una oferta que vostè pot acceptar o rebutjar. Si accepta la meva oferta, ens repartirem el pastís. Si no l’accepta, tots dos ens quedarem amb el que puguem aconseguir fora del nostre acord, que és el nostre valor de reserva.\nPer tant, perquè ens posem d’acord hi ha d’haver algun repartiment del pastís que compleixi dues condicions molt bàsiques: que millori el que jo podria tenir si no hi ha acord, i que millori també el seu valor de reserva. Si això és possible, hi haurà acord. I d’entre tots els acords que complissin aquesta condició, jo li oferiria el més baix possible, esclar. En tot cas, si tots plegats tenim la informació necessària i hi ha un acord possible, ens acabarem posant d’acord.\nEl problema, sovint, és que jo no conec quin és el seu valor de reserva (i, fins i tot, puc tenir molta incertesa sobre el meu). I, per tant, se’m fa difícil de calcular l’oferta òptima, i potser per això sovint li faré ofertes més baixes del que vostè està disposat a acceptar. I vostè les rebutjarà, esclar. Llavors, si podem seguir negociant, jo milloraré una mica l’oferta. Però potser vostè encara la tornarà a rebutjar. I jo l’aniré millorant molt a poc a poc fins que trobi l’oferta més baixa que vostè acceptarà. Tanmateix, si vostè es pensa que coneix el meu valor de reserva, no agafarà el primer acord acceptable que jo li proposi: s’esperarà per acceptar l’oferta més alta possible que jo li pugui fer.\nSovint, aquesta mena de negociacions per repartir-se un pastís -o un govern- es produeixen en contextos d’incertesa. Les parts no coneixen bé el valor de reserva de l’altre. En aquest cas, qui té la iniciativa ha d’arriscar-se: o bé a fer una oferta massa generosa i sortir-ne més mal parat, o bé a fer-ne una de massa baixa i córrer el risc que sigui rebutjada.\nEl factor clau, però, és el temps. Si tenim molt de temps per negociar, jo intentaré ser garrepa i fer-li una oferta a la baixa, perquè si la rebutja sempre podem tornar-hi. I vostè rebutjarà ofertes acceptables per mirar de treure’n més. Ara bé, com més ens acostem al final del temps fixat per negociar, els meus incentius per fer-li una oferta generosa -i els seus per agafar qualsevol oferta acceptable- creixeran notablement. A més, és possible que si ens acostem al final de la negociació, anem tenint més informació sobre les opcions alternatives de tots dos.\nPer això en la formació de governs sovint veiem acords in extremis. Primer, passa molt de temps abans de la primera oferta. Com més tard arribi, més pressió per a l’altra part perquè agafi qualsevol oferta acceptable. Després, típicament veiem que se succeeixen ofertes i contraofertes fins que, al límit del temps, s’arriba a un acord. Sovint, de matinada.\nDiria que, a grans trets, això és el que està passant en la negociació del govern espanyol. El PSOE, que tenia l’encàrrec de fer la primera oferta, va decidir esperar. Primer, per mirar de trobar millors opcions alternatives (abstencions de la dreta) i, segon, per deixar Podem sense marge i forçar-los a acceptar ofertes molt a la baixa.\nTanmateix, tot i el drama d’aquesta setmana, encara estem lluny de la data límit real: el 22 de setembre. Passat l’agost tothom tindrà més informació sobre possibles opcions alternatives (altres acords o fórmules, o possibles resultats electorals). I llavors és molt més probable que ara que hi hagi un acord: si hi ha una zona acceptable per a les dues parts es posaran d’acord. Probablement serà a prop del termini, això sí. És llavors quan el PSOE tindrà més incentius per fer una oferta que Podem no pugui rebutjar, i quan Podem tindrà, de veritat, incentius per agafar qualsevol cosa millor del que podria esperar tenir després d’unes eleccions.\nÉs una hipòtesi, esclar. Poden passar moltes altres coses: Podem es podria dividir més. ERC i Bildu podrien canviar la seva posició. El PP o Ciutadans podrien estovar-se. O les enquestes podrien canviar substancialment. Tot això canviaria el joc. Però si no hi ha grans canvis, sembla raonable pensar que s’exhauriran terminis i, finalment, hi haurà un acord.


Febrer 2015 - Patinatge artístic Maçanet\nIniciació C - 1ª Convocatòria\nCertificat - 1ª Convocatòria\nRepresentants: Judit Muñoz, Carmen Franco i Laia Arroyo\nEntrenador: Sandra Casadevall - Delegat: Íngrid Almansa\nVideo de la Prova:\nLloc: La Jonquera\nRepresentants: Aida Barrena i Elsa Vera\nVideos de la prova:\nCAMPIONAT DE CATALUNYA- XOU QUARTET\nData: 7 i 8 de Febrer\nRepresentants: Sandra Casadevall, Ariadna Esponellà, Nerea Gavilán i Paula Manjón\nCrònica del Campionat: Sense maquillatge, sense pentinat, sense fitxes federatives, sense música, sense rodes... Nervioses, enfadades, i buscant per tots els contenidors d'escombraries de Reus!!! Tot Robat! Molt d'esforç tirat per la borda! Moltes hores perdudes!\nPerò entre tots ho vareu fer possible!!\nMai podré agrair el suficient a tots aquells clubs que desinteressadament van col·laborar a què Inevitable sortís amb aquella força a la pista! Va ser un gran moment per nosaltres veure com tothom es bolcava d'aquella manera per ajudar-nos! Ens vau fer sentir molt especials!!!\nLa maravellosa família del Patinatge que en els moments difícils està al teu costat per tirar l'espectacle endavant!\nLa federació extremadament comprensiva considerant que portàvem tan sols els DNI... sense certificat mèdic, sense fitxes federatives... no només ens van permetre participar sinó que ens van ajudar en tot el possible i ens van fer sentir molt recolzades!!!\nEl Porqueres, el Malgrat, el Guixolenc, el Masnou i sobretot el Club Patí Hostalric que ens van proporcionar el maquillatge i fins i tot van apropar-se als xinos a comprar tot el necessari per tirar endavant! Moltíssimes gràcies!!!! El patinatge artístic Maçanet sempre estarà en deute amb vosaltres!\nTot el suport de Tots els Clubs Participants! Intentant ajudar i interessant-se per nosaltres! Tots els missatges de suport ens van donar la força per sortir a pista a defensar el nostre ball!!! Gràcies a Tots!!!!\nI per últim, el PAM! Aquesta gran família encantadora que recorre tota la província buscant material abans d'agafar l'autocar per venir a aplaudir amb aquelles ganes tan pròpies d'aquells que estimen el patinatge! Ens vau ajudar Tant.... Però Tant!!!! Els somriures, el consol... vau encendre la llum d'un dia que va començar molt fosc! Sou el millor de Món!!! Moltíssimes Gràcies per Tot!\nEntre tots hem tret un 9.0!!! I aquest 9.0 us prometo que me'l sento tant meu com vostre!!!!!\nContentíssima amb el resultat! Contentíssima amb la gent i sobretot molt i molt orgullosa de les meves patinadores i de la meva estimadíssima presidenta!!!! Perquè per damunt de tot han demostrat que tot és possible!! Sou el millor de la meva vida!! Inevitablement juntes!!\nTreballarem!! Molt i molt!! I a l'Espanyol anirem amb més força que mai i tornarem a fer que us sentiu orgullosos!!


Emergència coronavirus - Associació Nous Camins - una ONG compromesa amb el desenvolupament\nActuem per a frenar l’emergència social i econòmica derivada de la crisi sanitària causada pel Covid-19\nAmb els 28.000€ recaptat, hem aconseguit fer costat a més de 6.000 persones en plena crisi pel COVID-19. Gràcies per fer-ho possible!\nEn moltes comunitats de tot el món, l’arribada del coronavirus i les mesures de confinament per a prevenir la seva expansió, estan agreujant la pobresa i exclusió social en la qual moltes persones ja vivien abans.\nPer això, hem creat un fons d’emergència per a donar-los suport de manera urgent durant els pròxims mesos i contribuir al fet que puguin superar la situació, sense veure menyscabada la seva qualitat de vida i/o desenvolupament futur.\n15 25 50 100 500 1000 3000 Una altra quantitat\nAmb 15 euros repartim llavors per a l'hort d'una família pagesa a Bolívia.\nAmb 25 euros lliurem una cistella bàsica d'aliments per a una persona gran a República Dominicana, durant un mes.\nAmb 50 euros comprem materials per a la producció de 100 mascaretes a Colòmbia.\nAmb 100 euros lliurem cistelles bàsiques d'aliments per a 4 alumnes del Centre Kidist Mariam, a Etiòpia, durant un mes.\nAmb 500 euros lliurem cistelles bàsiques d'aliments per a 20 nens/es del Centre San José a Mèxic i les seves famílies, durant un mes.\nAmb 1.000 euros atorguem ajudes socials per a 60 famílies vulnerables a República Dominicana (pagament de factura elèctrica, medicines, proves mèdiques, etc.).\nAmb 3.000 euros distribuïm llavors per a la collita i alimentació de 100 famílies pageses a Bolívia.\nEl coronavirus traspassa fronteres…\nPer primera vegada, en molt de temps, milions de persones a tot el món ens enfrontem, de manera simultània, a una pandèmia. Una situació d’emergència que també podríem denominar com de “pa-dependència”, perquè ens demostra que som interdependents i que el Covid-19 no entén de fronteres.\nNo obstant això, no tots els països compten amb els mateixos recursos per a atendre la seva població. Això fa que les comunitats més vulnerables, que lluiten per a obtenir el seu manteniment dia a dia, en contextos d’escassetat de recursos sanitaris, inseguretat alimentària, ocupació precària, etc., estiguin sent especialment colpejades. Ens ho mostren les dades:\nEl Programa Mundial d’Aliments (PMA) de l’ONU estima que el Covid-19 podria duplicar el nombre de persones en situació d’inseguretat alimentària extrema en 2020, situant-se en 265 milions de persones a tot el món.\nDels 135 milions de persones que en 2019 es van enfrontar a crisis alimentàries, més de la meitat viu en països d’Àfrica, on el coronavirus s’uneix a altres factors que acreixen la fam, com les sequeres (PMA).\nEl 53% de l’ocupació a Llatinoamèrica i el Carib es dóna en activitats informals que, en basar-se en contactes interpersonals, s’han vist directament afectades per les mesures de distanciament social i quarantena (CEPAL).\nLa solidaritat també!\nÉs en aquests moments d’emergència quan la col·laboració, l’empatia i la solidaritat cobren més sentit que mai. Per això, des d’Associació Nous Camins volem fer que aquesta solidaritat traspassi fronteres i arribi fins a les persones que més ho necessiten a…\nTreballem en la comunitat de Sabana Yegua atenent a la població més vulnerable perquè aquesta pugui veure les seves necessitats bàsiques cobertes. Estem repartint aliments a persones grans que viuen soles i a les famílies dels nens i nenes dels centres infantils que han hagut de tancar.\nA més, s’impulsaran ajudes socials per a despeses essencials com a proves mèdiques i serveis elèctrics. Entre les mesures d’informació i sensibilització que estem duent a terme, s’inclou la difusió de missatges sobre prevenció del Covid-19, la confecció de mascaretes i el lliurament de kits d’higiene.\nL’ajuda recaptada a través d’aquesta campanya d’emergència es destinarà a fer costat a les famílies pageses dels municipis rurals d’Independencia i Vacas, que estan patint grans dificultats per a assegurar la seva alimentació i capacitat de producció agrícola, la seva principal font d’ingressos.\nPer això, es repartiran, entre les més de 470 famílies afectades: cistelles bàsiques d’aliments (arròs, oli, sucre, etc.); llavors per a les collites de ceba, carabassa, etc.; i packs d’eines agrícoles i llavors perquè puguin conrear horts d’hortalisses per al seu autoconsum.\nEstem centrant els nostres esforços en els barris del sud de Bogotà, on moltes persones viuen amuntegades i en situació de pobresa. El nostre equip de treball allí està repartint aliments bàsics entre aquestes llars, que les pròpies famílies afectades han assenyalat amb un mocador vermell.\nSón, en la seva majoria, persones que abans de l’arribada del coronavirus ja vivien al dia, per la qual cosa el confinament els ha deixat sense una font d’ingressos i amb estalvis mínims per a comprar aliments. Agraïm també la col·laboració d’un grup de dones, que s’estan formant a casa Garavito, i que aquests dies han centrat els seus esforços en l’elaboració de mascaretes per a la seva donació.\nEs tracta del quart país amb major nombre de casos per Covid-19 a Llatinoamèrica i el Carib. En Jardines de San Juan Ajusco, on treballem des de fa anys, el Centre de Desenvolupament Infantil San José va haver de tancar les seves portes. No obstant això, les professores es van comprometre a continuar amb la seva tasca, oferint suport educatiu a les famílies a través de canals com a Whatsapp, perquè els nens i nenes continuessin aprenent des de casa.\nA més, volem assegurar que tant ells com les seves famílies continuen comptant amb recursos per a la seva alimentació i, per a això, s’han començat a repartir cistelles bàsiques d’aliments, que també estan arribant a adults grans amb pocs recursos.\nAmb l’objectiu de prevenir l’augment de casos, estem confeccionant mascaretes i compartint missatges de prevenció i higiene entre les persones amb les quals treballem, com les dones dels grups d’estalvi de l’entorn de Meki.\nMalgrat que la incidència del coronavirus a la regió és encara baixa, moltes persones s’estan trobant amb dificultats en el seu dia a dia, Això es deu, per exemple, al tancament de negocis i els efectes de les mesures d’aïllament social sobre l’economia informal. Aquest és el cas de les estudiants del Centre Kidist Mariam, a les quals estem repartint aliments bàsics i donant suport perquè puguin afrontar les seves despeses familiars.\nPerquè sortim d’aquesta crisi totes i tots junts\nNo deixem que ningú es quedi enrere!


S’obre la convocatòria per al Concurs Maria Canals 2019 - Revista Musical Catalana\nS’obre la convocatòria per al Concurs Maria Canals 2019\nLa 65a edició del Concurs Internacional de Música Maria Canals Barcelona se celebrarà entre el 23 de març i el 4 d’abril de 2019 al Palau de la Música Catalana. El termini d’inscripció acaba el dia 10 de desembre de 2018.\nBarcelona tornarà a ser per uns dies la capital mundial del piano. El 2019, la 65a edició del Concurs Internacional de Música Maria Canals Barcelona tindrà lloc entre els dies 23 de març i el 4 d’abril al Palau de la Música Catalana. La convocatòria ja és oberta fins al dia 10 de desembre de 2018. Hi poden prendre part pianistes d’arreu del món entre 17 i 28 anys (edat límit l’1 de gener de 2019); la publicació dels concursants acceptats es farà el 28 de gener de 2019, moment en què es donarà a conèixer el nom dels membres del jurat internacional presidit per Carlos Cebro, director artístic del Concurs.\nEl Concurs s’estructura en dues proves eliminatòries i una semifinal (al Petit Palau) i una gran final amb orquestra a la Sala de Concerts del Palau de la Música Catalana. S’hi atorgaran diversos premis per valor de més de 80.000 euros. El primer premi (Premi Fundació Jesús Serra) serà de 25.000; el segon premi (Premi Fundació Carulla) serà de 10.000, i el tercer premi (Premi Montserrat Isern) serà de 6.000.\nPodeu trobar aquí les bases de Concurs. Més informació en aquest enllaç.


França i Europa juguen les últimes cartes després de la victòria de Macron - Regió7 :: El Diari de la Catalunya Central\nEleccions generals al Regne Unit 8 de juny del 2017 Eleccions generals a França 11 i 18 de juny del 2017 Eleccions generals a Alemanya 24 de setembre del 2017 Eleccions generals a Itàlia maig deL 2018 Eleccions generals al Regne Unit 8 de juny del 2017 Eleccions generals a França 11 i 18 de juny del 2017 Eleccions generals a Alemanya 24 de setembre del 2017 Eleccions generals a Itàlia maig deL 2018\nFrança i Europa juguen les últimes cartes després de la victòria de Macron\n?L'arribada del nou president gal suposa un reconeixement al projecte europeu per revertir els populismes que estan creixent a Occident\njohn fraher (bloomberg) 28.05.2017 | 00:29\nFrança i Europa juguen les últimes cartes després de la victòria de Macron Hannibal Hanschke/reuters\nL'elecció d'Emmanuel Macron com a president de França ha atorgat al seu país i a la UE l'oportunitat de revertir la marea populista que està creixent a Occident. També pot ser la seva última oportunitat. L'exbanquer d'inversió i ministre d'Economia va reformular amb èxit la seva imatge com un independent que prometia «un nou tipus de política», i la seva victòria sobre Marine Le Pen va ser més rotunda del que havien predit alguns sondejos. No obstant això, aquest marge va ser significativament més estret que l'última vegada que un candidat del Front Nacional va arribar a la segona volta per a la Presidència, i va destacar la magnitud de la tasca que ara afronta Macron.\nMentre els governs europeus a Alemanya i a altres llocs es van afanyar a donar la benvinguda a un dels seus que es fa càrrec de la segona economia més gran de l'eurozona, Le Pen es va atribuir un nou paper per al seu partit com a principal oposició del país. En concedir la derrota, ella va destacar «la recomposició de la vida política». Això seria difícil de negar. Per a molts homes i dones francesos s'ha trencat el tabú contra votar un candidat radical d'extrema dreta.\nLes eleccions de dues rondes també van mostrar la creixent fragilitat del centre polític francès, ja que els votants van fugir dels partits tradicionals d'esquerra i dreta per bolcar-se a tots dos extrems. Els futurs candidats radicals tenen una base sòlida sobre la qual expandir-se si Macron no compleix el tipus de canvi necessari per afrontar les preocupacions d'una nació cada vegada més insatisfeta.\nAixò vol dir disminuir la taxa de desocupació del 10% de França –que ascendeix al 24% entre els menors de 25 anys– i almenys mostrar el progrés cap a la creació d'un nou model de negoci més competitiu a escala mundial de França per al moment en què encari la reelecció el 2022.\nMacron sembla reconèixer el que està en joc, tant per a França com per a la resta del continent. «Molts a Europa es van veure sacsejats davant la perspectiva que una victòria del Front Nacional significaria la fi de la UE», va dir Macron abans de les eleccions. «Els diré que Europa ha de canviar per evitar aquest resultat. Perquè, si no, en cinc anys, guanyarà el Front Nacional», va afegir.\nPerò fins i tot si Macron demostra ser capaç d'estimular la creació d'ocupació a gran escala a França, l'ascens del FN no és impulsat exclusivament per l'economia. Hi ha qüestions de tensió cultural derivades de la immigració que Macron no ha proposat reduir, i d'atacs terroristes que tindrà capacitat limitada de controlar.\nQuan la cancellera alemanya, Angela Merkel, va felicitar Emmanuel Macron per la seva «magnífica» victòria sobre Marine Le Pen a l'elecció presidencial francesa no hi havia motius per dubtar de la seva sinceritat. Com a presidenta, Le Pen hauria estat tal desastre per a Europa que la calamitat del Brexit hauria semblat trivial.\nTot i això, l'èxit de Macron i la decisió britànica d'abandonar la UE presenten a Alemanya problemes que es reforcen mútuament. Posen sota pressió la concepció alemanya del futur d'Europa. Macron és proeuropeu en el sentit tradicional francès: vol una UE més profunda amb una integració més estreta de la política fiscal en particular. Alemanya també és proeuropea, però en general ha preferit ampliar la unió, en comptes d'aprofundir-la.\nEl seu objectiu ha estat propagar les benediccions de la pau i la prosperitat més extensament, i especialment cap a l'est del seu país, en lloc de buscar uns Estats Units d'Europa amb voluntat francesa (conduïts, casualment, per França). Vista sota aquesta llum, la creació de l'euro va ser el gran error estratègic d'Alemanya. De fet, va ser el preu que el llavors canceller Helmut Kohl va pagar perquè França acceptés la reunificació alemanya, però els votants alemanys mai van estar a favor de la moneda única.\nAra que l'euro existeix, desmantellar-lo seria un malson financer, de manera que la lògica econòmica afavoreix fortament una UE més profundament integrada. Macron ho entén. Ha parlat d'un Ministeri de Pressupost de la UE i d'una inversió pública coordinada i finançada de manera central per eurobons, però això és exactament el que Alemanya no vol. Encara que va considerar magnífic el resultat de l'elecció, Merkel va ser ràpida per afegir que «el suport d'Alemanya no pot reemplaçar la formulació de polítiques per part de França», i els seus funcionaris han dit que Alemanya no desistirà de la seva perllongada posició contrària als eurobons.\nMacron va combatre Le Pen amb una crida a més Europa, no menys. En resistir-se a aquestes pressions, Alemanya solia tenir un aliat al Regne Unit. Ja no. El principal escèptic davant la idea d'una major integració ja no hi és per proporcionar una cobertura a les reserves d'Alemanya i ajudar a frenar les ambicions franceses.\nEl calendari que condiciona el futur de la UE. Arreu\nItàlia serà el proper gran problema per a la Unió Europea. Arreu\n«La política europea s´ha basat en el paternalisme, sobretot d´Alemanya». Arreu


ANAR A LA PÀGINA ANTERIOR HISTÒRIA DE CATALUNYA, SEGLE XV (Pag. 2/6 )\n2. Els reis de la dinastia dels Trastàmara. 3.Crisi demogràfica.\nHISTÒRIA DE CATALUNYA, SEGLES XV (Pag. 3/6)\n3. La guerra civil 1462-1472. Pèrdua del Rosselló i la Cerdanya.\nAl camp, les protestes dels pagesos remences venen ja del segle passat i la situació es va agreujar fins el moment que esclata la primera guerra remença.\nL'objectiu de l'enfrontament amb la noblesa era aconseguir per una part la llibertat jurídica (la supressió dels mals usos), deixar de ser serfs i passar a ser homes lliures, i per altra part es demanava la reforma agrària (la terra per qui la treballa).\nLa primera guerra remença esdevé una part de la guerra civil catalana en tant que el moviment dels pagesos remences s'alia amb el bàndol reial amb qui tenen un enemic comú: la noblesa, i les institucions de Catalunya.\nHem de tenir en compte que les institucions catalanes, la Diputació del General i el Consell de Cent, són entitats controlades per la oligarquia financera del Principat i defensen aferrissadament el sistema de privilegis.\nA la ciutat,La Busca i la Biga van ser dos bàndols polítics en què es dividiren les classes privilegiades de la ciutat de Barcelona i es van enfrontar per controlar el govern de la ciutat (El Consell de Cent). La Biga volia continuar manant i la Busca aspirava a controlar el govern municipal per fer complir els privilegis, llibertats i costums de Barcelona.\nLa Biga estava integrada per la majoria dels ciutadans honrats i alguns mercaders. Era l'oligarquia financera i actuava i vivia com un grup nobiliari, tenien terres, castells i drets senyorials i vivien de les rendes. La Busca era el partit dels menestrals, mercaders i artistes, representava la petita i mitjana burgesia. El rei Joan II va donar suport a la Busca.\nEl suport del rei Joan II als pagesos remences i a la Busca és un suport interessat per tenir aliances per fer front a les institucions catalanes i controlar la noblesa.\n5. La guerra civil. L'enfrontament entre institucions.\nLa guerra civil és l'enfrontament entre els partidaris del rei Joan II – que pretenia erigir una monarquia autoritària- en contra de la Generalitat que volia mantenir l'esquema pactista.\nJoan II havia tingut un fill, Carles de Viana, amb la seva primera esposa i casat amb segones núpcies amb Joana Enriquez va tenir un segon fill, Ferran el Catòlic. La disputa pels drets dinàstics va enfrontar a Carles de Viana amb el seu pare Joan II. Les autoritats catalanes eren partidàries de Carles de Viana com a príncep, la qual cosa produïa contínues tensions amb el rei.\nEl 2 de desembre de 1460, Joan II va fer empresonar al seu fill Carles de Viana i les Corts Catalanes, reunides a Lleida, van exigir el seu alliberament. L'enfrontament entre el rei i les institucions catalanes es va acabar amb la Capitulació de Vilafranca, on Carles de Viana va ser reconegut com a primogènit i lloctinent perpetu de Catalunya. A més el monarca, Joan II, es va comprometre a no entrar a Catalunya sense permís de les autoritats de la Diputació.\nLa mort al 1461 del príncep de Viana, va ser la guspira que provocà l'inici de la guerra civil catalana entre la Diputació del General i Joan II, qui s'exilià a l'Aragó, restant a Catalunya el primogènit l'Infant Ferran i de regent la reina Joana Enríquez.\nEls reialistes, recolzant-se en els seus tradicionals aliats, buscaires i pagesos, van provocar un aixecament camperol el 1462 i, davant l'agreujament de la situació, Joan II el Sense Fe va buscar el suport de Lluís XI de França a canvi, entre altres coses, de la cessió dels territoris de la Catalunya Nord, el Rosselló i la Cerdanya.\nLa guerra civil amb moltes vicissituds va durar deu anys. El rei va vèncer però sense una victòria clara. Amb la Capitulació de Pedralbes que es va signar el 24 d'octubre de 1472, Joan II, ja vell i cansat, únicament va demanar que s'anul•lés la Capitulació de Vilafranca.\nANAR A LA SEGÜENT PÀGINA SEGLE XV (Pag. 4/6 )\n6.Segona guerra remença. 7.Sentència Arbitral de Guadalupe. Any 1486. 8. Els anys de la postguerra.


AVÍS LEGAL | Veusveus\nVEUS VEUS ESPECTACLES\nÚltima edició 22 de febrer de 2021\nEn compliment de la Llei 34/2002, de 11 de juliol, de Serveis de la Societat de la Informació i de Comerç Electrònic (LSSI-CE), VEUS VEUS ESPECTACLES SL informa que és titular del lloc web www.veusveus.net. D'acord amb l'exigència de l'article 10 de l'esmentada Llei, VEUS VEUS ESPECTACLES SL informa de les següents dades:\nEl titular d'aquest lloc web és VEUS VEUS ESPECTACLES SL, amb CIF B66745175 i domicili social al C / BLAI PARERA No juliol BAIX 08304, MATARO (BARCELONA), inscrita al Registre Mercantil, Tom 45343, Foli 198, fulla 484857 i inscripción 1 secció general. L'adreça de correu electrònic de contacte amb l'empresa és: produccio@veusveus.net.\nLa navegació, accés i ús pel lloc web de VEUS VEUS ESPECTACLES SL confereix la condició d'usuari, per la que s'accepten, des de la navegació pel lloc web de VEUS VEUS ESPECTACLES SL, totes les condicions d'ús aquí establertes sense perjudici de l'aplicació de la corresponent normativa d'obligat compliment legal segons el cas.\nEl lloc web de VEUS VEUS ESPECTACLES SL proporciona gran diversitat d'informació, serveis i dades. L'usuari assumeix la seva responsabilitat en l'ús correcte de la pàgina web. Aquesta responsabilitat s'estendrà a:\nLa veracitat i licitud de les informacions aportades per l'usuari en els formularis facilitats per VEUS VEUS ESPECTACLES SL per l'accés a determinats continguts o serveis oferts pel web.\nL'ús de la informació, serveis i dades ofertes per VEUS VEUS ESPECTACLES SL contràriament a allò disposat per les presents condicions, la Llei, la moral, els bons costums o l'ordre públic, o que de qualsevol altre forma pugui suposar lesió dels drets de tercers o de la mateixa funcionament del lloc web.\nVEUS VEUS ESPECTACLES SL no es fa responsable de l'contingut dels llocs web als quals l'usuari pugui accedir a través dels enllaços establerts en el seu lloc web i declara que en cap cas procedirà a examinar o exercitar cap tipus de control sobre el contingut de altres llocs de la xarxa. Així mateix, tampoc garantirà la disponibilitat tècnica, exactitud, veracitat, validesa o legalitat de llocs aliens a la seva propietat als quals es pugui accedir per mitjà dels enllaços.\nVEUS VEUS ESPECTACLES SL declara haver adoptat totes les mesures necessàries per evitar qualsevol dany als usuaris del seu lloc web, que poguessin derivar-se de la navegació pel seu lloc web. En conseqüència, VEUS VEUS ESPECTACLES SL no es fa responsable, en cap cas, dels eventuals danys que per la navegació per Internet pogués patir l'usuari.\nVEUS VEUS ESPECTACLES SL es reserva el dret a realitzar les modificacions que consideri oportunes, sense avís previ, en el contingut del seu lloc web. Tant pel que fa als continguts de la pàgina web, com en les condicions d'ús de la mateixa.\nAquestes modificacions podran realitzar-se a través del seu lloc web per qualsevol forma admissible en dret i seran d'obligat compliment durant el temps en què es trobin publicades en la web i fins que no siguin modificades vàlidament per altres posteriors.\nDe conformitat amb el que estableix la normativa vigent en Protecció de Dades de Caràcter Personal, l'informem que les seves dades seran incorporades a sistema de tractament titularitat de VEUS VEUS ESPECTACLES SL amb CIF B66745175 i domicili social situat en C / BLAI PARERA No juliol BAIX 08304 , MATARO (BARCELONA), amb la finalitat de poder facilitar, agilitzar i complir els compromisos establerts entre ambdues parts. En compliment amb la normativa vigent, VEUS VEUS ESPECTACLES SL informa que les dades seran conservades durant el termini estrictament necessari per complir amb els preceptes esmentats anteriorment.\nVEUS VEUS ESPECTACLES SL informa que procedirà a tractar les dades de manera lícita, lleial, transparent, adequada, pertinent, limitada, exacta i actualitzada. És per això que VEUS VEUS ESPECTACLES SL es compromet a adoptar totes les mesures raonables perquè aquests es suprimeixin o rectifiquin sense dilació quan siguin inexactes.\nD'acord amb els drets que li confereix l'la normativa vigent en protecció de dades podrà exercir els drets d'accés, rectificació, limitació de tractament, supressió, portabilitat i oposició a el tractament de les seves dades de caràcter personal així com de l'consentiment prestat per al tractament dels mateixos, dirigint la seva petició a l'adreça postal indicada més amunt o a l'correu electrònic produccio@veusveus.net.\nEl CERTIFICAT SSL proporciona autenticació, privacitat i seguretat de la informació entre VEUS VEUS ESPECTACLES SL i l'usuari.\nVEUS VEUS ESPECTACLES SL disposa d'un certificat de seguretat que s'utilitza per CERTIFICAT SSL per a realitzar connexions segures.\nEn aquest procés s'estableixen diversos paràmetres per realitzar la connexió de forma segura i s'estableix usant claus preestablertes, codificant i descodificant totes les dades enviades fins que la connexió sigui tancada.\nVEUS VEUS ESPECTACLES SL per si mateixa o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials usats, programes d'ordinador necessaris per al seu funcionament, accés i ús, etc.), titularitat de VEUS VEUS ESPECTACLES SL.\nSeran, per tant, obres protegides com a propietat intel·lectual per l'ordenament jurídic espanyol, serà d'aplicació tant la normativa espanyola i comunitària en aquest camp, com els tractats internacionals relatius a la matèria i subscrits per Espanya.\nTots els drets reservats. En virtut del que disposa la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d'aquesta pàgina web, amb fins comercials, en qualsevol suport i per qualsevol mitjà tècnic, sense l'autorització de VEUS VEUS ESPECTACLES SL.\nL'usuari es compromet a respectar els drets de Propietat Intel·lectual i Industrial titularitat de VEUS VEUS ESPECTACLES SL. Podrà visualitzar els elements de el portal i fins i tot imprimir-los, copiar-los i emmagatzemar-los al disc dur del seu ordinador o en qualsevol altre suport físic sempre que sigui, única i exclusivament, per al seu ús personal i privat. L'usuari haurà d'abstenir-se de suprimir, alterar, eludir o manipular qualsevol dispositiu de protecció o sistema de seguretat que estigués instal·lat a les pàgines de VEUS VEUS ESPECTACLES SL.\nVEUS VEUS ESPECTACLES SL es reserva, així mateix, la facultat de presentar les accions civils o penals que consideri oportunes per la utilització indeguda del seu lloc web i continguts, o per l'incompliment de les presents condicions. La relació entre l'usuari i el prestador es regirà per la normativa vigent i d'aplicació en el territori espanyol. De sorgir qualsevol controvèrsia les parts podran sotmetre els seus conflictes a arbitratge o acudir a la jurisdicció ordinària complint amb les normes sobre jurisdicció i competència a l'respecte. VEUS VEUS ESPECTACLES SL té el seu domicili a BARCELONA, Espanya.\nAvís legal Privacitat de dades Privacitat de dades a les Xarxes Socials Ús de cookies © 2020 veus veus espectacles\nEl nostre canal ètic de conducta és canaleticoveusveus@gmail.com


Com cada diumenge al vespre, sopant biquinis, l'Ona ens fa memòria conjunta que avui li toca dormir amb mi. Dic li toca perquè és un dels molts aspectes pactats a casa. Els diumenges ella i els dilluns el Joan.\nJa ho diuen, els dónes el dit i t'agafen el braç sencer. Doncs això precisament és el que va passar en divorciar-me: un dia l'un, un dia l'altre, i dies que fins i tot em despertava amb tot de peuets, bracets i manetes damunt meu i envoltada de ninos, ninots, avions i Supermans rígids que s'havien situat sota la meva esquena, que l'endemà descobria adolorida.\nVam acabar pactant entre els tres, doncs, que un dia a la setmana dormiria l'Ona amb mi i un altre dia hi dormiria el Joan. Els va semblar bé. Sincerament, no recordo els anys que fa que mantenim aquest pacte. El Joan vol dormir amb mi perquè diu que té malsons, tot i que li vaig penjar un atrapasomnis damunt del llit, que deu tenir el mateix efecte placebo que una tirita amb dibuixos. Ell és dolç com un osset de peluix, mimós i pausat al llit. L'Ona, en canvi, vol dormir amb mi perquè li agrada tenir un moment per xerrar de les seves coses, fer-me preguntes nostres, converses d'una prepubertat que no acabo de sentir gaire llunyana. Ella és més belluguet, em fa riure, em fa reviure, i les seves preguntes em provoquen algun "glups" que dissimulo matusserament. No en sé més, i tampoc cal.\nHi ha temporades, sobretot durant les vacances, que potser no es compleix del tot això de venir a dormir al meu llit. Altres vegades, els dies que algun dels ninets està més trasbalsat, em demana, en secret, per dormir amb mi. En aquestes ocasions, segons com estigui la criatura o com tingui jo els ànims, decideixo; que per això sóc qui porto els pantalons a casa ;-). I li dic a la personeta en qüestió, fluixet, intentant que l'altra no ho senti, que pot venir al meu llit quan el seu germà o la seva germana, segons el cas, ja s'hagi adormit. L'Ona, estirada al seu llit, pot controlar perfectament si el Joan surt de la seva habitació; al Joan, en canvi, li és visualment impossible saber si l'Ona en surt. Fins i tot això els crea un sentiment d'estar en desigualtat de condicions. També em provoquen un mig somriure, aquestes converses seves.\nTres coixins darrere el cap, unes ulleres estratègicament situades a la punta del nas, la crema hidratant a mans i peus, tot en silenci, tot perfecte. Un bon moment per reprendre la lectura que fa no sé quants dies havia deixat a mitges. Genolls doblegats, llibre damunt les cuixes, sííí! Aconsegueixo desconnectar el cervell de la feina, de la casa, dels maldecaps... i, de sobte, sento unes passes ràpides d'uns peuets descalços pel passadís. Un mig somriure se'm dibuixa als llavis. Aixeco els ulls del llibre, poso un punt a la pàgina que ja he començat tres vegades i observo aquella criatura, amb un pijama que ja li queda petit, i penso: com creixen!, he d'anar a fer una compra de pijames i roba interior. I paro de pensar.


Joan Segarra: El potencial transformador de les organitzacions socials - Social.cat\nEl potencial transformador de les organitzacions socials\nDimecres, 16 de setembre de 2015 | 10:45 h\nSembla que queda fora de tota discussió el paper clau que les entitats i cooperatives socials del nostre país han tingut aquests darrers anys per donar resposta a unes necessitats que s’han multiplicat de manera exponencial i garantir una certa cohesió social. L’esforç del tercer sector social i de moltes altres organitzacions ha permès lluitar contra l’exclusió dels col·lectius més vulnerables i combatre les desigualtats sense oblidar la defensa dels drets socials bàsics, en un període terrible si ens fixem en els principals indicadors de pobresa.\nAquests dies, davant unes eleccions cabdals pel futur de Catalunya, en les que passi el que passi sabem que res tornarà a ser igual i amb una campanya electoral en la que els temes socials ocupen un lloc central, les diferents entitats fan públiques les seves propostes i demandes als futurs governants. Així ho han fet la Taula i la Confederació, en tant que plataformes representatives del sector des del tercer nivell, i diferents federacions com la de Cooperatives, ECAS o ECOM, entre d’altres. En aquests documents i en la major part dels que les entitats utilitzen per posicionar-se, sovint trobem la idea de transformació social. Forma part de l’ADN de les organitzacions socials, associada a millora i canvi en l’entorn social per aconseguir els objectius vinculats a la justícia social.\nCal però, no perdre l’enfocament crític de la tasca que es realitza i revisar de manera permanent el que es fa, el com es fa i el perquè es fa. En aquest sentit i parlant dels efectes transformadors de l’acció de les entitats, és important reflexionar sobre els fonaments ideològics i el model de societat que hi ha el darrera d’aquesta. I no parlo de partits o opcions polítiques, sinó del substrat ideològic que sempre hi ha darrera de les organitzacions i de les persones que les composen.\nDurant aquest període de crisi que teòricament estem tancant, sort n’hem tingut de les entitats socials, que han actuat com eficaç airbag davant la trompada a la que s’ha vist abocada una part important dels ciutadans. Però cal preguntar-se fins a quin punt aquesta intervenció ha tingut més efectes pal·liatius que no transformadors. Atendre necessitats bàsiques, compensar les mancances de les administracions, treballar més amb menys recursos o conscienciar a la societat són tasques fonamentals, però si ens limitem a això podem tornar a models històrics aparentment superats, fonamentats més en la caritat que no en la solidaritat. Ja ho coneixeu, no es tracta de donar el que et sobra, sinó de compartir el que tens.\nLa acció social de les entitats s’hauria de fonamentar en propostes globals de caràcter socioeconòmic que persegueixin efectes transformadors reals. Transformar per modificar causes i conseqüències indesitjables, transformar per canviar realitats que generen desigualtats i injustícia. Parlem de models cooperatius i col·laboratius, de potenciar l’economia social davant la economia especulativa, de vincular les polítiques socials a les d’empresa i ocupació, de passar de la col·laboració público-privada a la col·laboració público-social, de redistribució de la riquesa a partir d’una fiscalitat realment equitativa, de polítiques salarials equilibrades que acabin amb l’escletxa actual, de condicions laborals dignes.\nNo tinc cap dubte que totes les entitats socials d’aquest país, diria que sense excepció, treballen amb voluntat transformadora, però cal que fem bandera d’aquesta intencionalitat per no convertir-nos en còmplices dels que només volen perpetuar les però que necessiten “als del sector social” per que controlin als de baix per evitar descontrol. Ara que “allò social” està de moda, cal aprofitar-ho per reclamar una altra societat: no volem atendre pobres, volem acabar amb la pobresa; no volem col·lectius vulnerables, volem ciutadans amos del seu destí per passar de les polítiques socials a una política més social.


Actualitzada 31/03/2020 a les 11:41\nPer descomptat, estem passant uns dies de crisi i de dolor que molts en la societat contemporània i occidental no havíem viscut mai. La pandèmia s’ha estès tant que no ens dóna temps suficient a recuperar-nos del dolor per una persona propera que ha traspassat, que coneixem la desgràcia d’un altre contagi, una altra mort, molt propers. És difícil portar el dolor a casa i no poder portar el nostre consol més enllà d’unes ratlles escrites a un missatge o una trucada.\nPerò dins d’aquest horitzó fosc, estem veient que molta, moltíssima gent està traient el millor de si mateixa. I no parlo només d’aquelles professions que estan a primera línia, com els professionals del món sanitari que es mereixen molt més que els nostres sentits aplaudiments diaris, o com els professionals que ens estan abastint de productes bàsics d’alimentació o salut, o les forces de seguretat que estan vetllant als carrers per tots nosaltres, o els periodistes que ens mantenen al minut de les novetats... Parlo de tantes i tantes persones que, de manera desinteressada, estan donant el millor d’elles: la seva implicació en la confecció de material de protecció per als hospitals i centres de salut, persones que estan donant diners per a l’adquisició de recursos sanitaris, ciutadans que ens alegren la vida des dels balcons al final d’un dia cansat d’estar dins de casa, gent que està donant el seu temps i s’incorpora a tasques d’atenció de necessitats i tantes persones que estan resant per tots i donant consol en aquests dies difícils de portar.\nSón gent anònima –mai no sabrem els seus noms, tot i que sí els seus fets– que estan donant el millor d’ells en moments molt durs, en els moments importants de fragilitat i dolor. I això em fa pensar que encara hi ha esperança en el gènere humà i, tant de bo – com diuen alguns– quan això s’acabi, siguem tots una mica diferents, una mica millors i més donats als altres que fa unes setmanes.


1.055 nous positius de coronavirus a Catalunya ·\nInici Actualitat 1.055 nous positius de coronavirus a Catalunya\n1.055 nous positius de coronavirus a Catalunya\nEls casos positius acumulats de coronavirus a la comarca de l’Alt Empordà s’eleven als 1.077\nEl Departament de Salut informa que fins ara a Catalunya hi ha hagut un total de 92.392 casos positius acumulats de coronavirus SARS-CoV-2 a Catalunya, 1.055 més que ahir.\nDes de l’inici de l’epidèmia fins ara, un total de 4.268 persones han estat ingressades de gravetat; actualment són 88.\nDes de l’inici de la pandèmia de coronavirus a Catalunya, s’han comptabilitzat fins avui un total de 40.855 altes hospitalàries de persones diagnosticades amb la COVID-19.\nA Roses, els casos positius acumulats de coronavirus han augmentat fins als 88, un més que ahir i els casos sospistosos (que corresponen a individus que en algun moment han presentat símptomes i un professional sanitari els ha classificat com a possible cas, però no tenen una prova diagnòstica PCR o test ràpid amb resultat positiu) pugen als 1.103.\nA l’Alt Empordà, els casos positius acumulats són 1.077, 28 més que el dia anterior i els casos sospitosos pugen als 8.595.\nRespecte a Figueres (mireu document adjunt) compta amb 441 casos positius acumulats de coronavirus, 25 més que el dia anterior, amb 10 morts. Vilafant, per la seva part, manté els positius acumulats en 44, amb 2 defuncions.


Presentació del llibre 'Pensar el gravat' d'Arnau Puig i Núria Guinovart\nA la Galeria IGNACIO DE LASSALE tindrà lloc la presentació del llibre PENSAR EL GRAVAT amb textos d'Arnau Puig i gravats de Núria Guinovart estampats en el taller de Joan Barbarà. Inauguració, dijous dia 12 de desembre a dos quart de vuit del vespres. L'acte será presentat per el filòsof, sociòleg i crític d'art Arnau Puig.\nFinalment ens retrobem en un moment en què el gravat ja no és un instrument d'informació i comunicació social sinó d'estricta creativitat estètica entesa radicalment a la manera moderna: deixar plasmats les inquietuds, satisfaccions i esgarrifances de l'ànima, que a més permet, pel propi vehicle o suport, que el que és radicalment personal també pugui ser comunicat, transmès als altres. Cal entendre, captar i veure en el gravat contemporani el mural que recull i reté permanentment – com si hi fos esgarrapat – les trifulgues en les que es desenvolupa la vida pública quotidiana i la vida privada de cadascú atès que s'entén que l'art és un espill on hi ha el que cadascú té necessitat o hi vol trobar o veure.\n+ info: http://www.galeriaignaciodelassaletta.com/\nLabels: Artistes Investigadors Llibres i revistes d'art


Socialistes del Camp de Tarragona: de maig 2019\nL’alcaldable socialista a Vila-seca, Ivan Navarro, s’ha mostrat “convençut” que el PSC està en condicions d’aspirar a l’alcaldia del municipi “si som capaços de consolidar la tendència que s’ha manifestat a les eleccions d’aquest passat diumenge.”\nCal recordar que el PSC ha obtingut en aquests comicis més de 3.000 vots a Vila-seca, quasi el 28% del total, mentre que a les darreres eleccions legislatives va obtenir 1.807 vots i a les municipals 861.\n“Està clar que el resultat no és mimètic i que no podem fer extrapolacions literals però també és evident per a tothom que el PSC està fort i en auge a Vila-seca i que si consolidem aquesta tendència serem capaços de liderar el canvi que el nostre municipi necessita”, ha argumentat.\nEn aquest sentit ha recordat que mentre el PSC ha obtingut el 27’5% dels vots en aquestes eleccions Junts per Catalunya, la candidatura que actualment ostenta l’alcaldia, tan sols ha aconseguit el 5’8% dels sufragis.\n“Aprofitarem aquestes setmanes que resten fins a les eleccions per fer créixer encara més aquesta onada del canvi a Vila-seca. Ho vaig dir quan vaig ser elegit alcaldable i ho repeteixo avui amb la convicció que em dóna l’aval obtingut a les urnes: després de dècades de Govern monocolor del senyor Poblet, amb els seus encerts i els seus errors, volem aconseguir que saba nova, aire fresc, entri a l’ajuntament i per això em presento pel PSC perquè és l’única opció transversal capaç d’assegurar aquest canvi real que Vila-seva necessita com l’aire que respira.”\n“Volem una Vila-seca de tots i totes, sense exclusions de cap mena. No ens fixem on hem nascut els vilasecans sinó que estem disposats a fer per aconseguir que el nostre estimat municipi sigui líder en qualitat de vida. Els reptes que tenim per endavant (guanyar en transparència, erradicar la pobresa, fomentar la participació ciutadana, crear nous llocs de treball de qualitat i ben remunerats, etc) ens estimulen encara més a fer aquest petit esforç que ens fa falta. Anem a per totes!”, ha emfatitzat.\nMARIO CORTÉS: “A L’ALBIOL SI DISCREPES DE L’ALCALDESSA ETS FULMINAT IPSO-FACTO DEL GOVERN MUNICIPAL”\nEl regidor socialista a l’Ajuntament de l’Albiol, Mario Cortés, ha lamentat avui que “a l’actual Ajuntament de l’Albiol si discrepes mínimament de les posicions de l’alcaldessa ets fulminat ipso-facto del Govern municipal. Aquesta actitud prepotent i que nega el diàleg és la que entre tots hauríem de deixar enrere a les eleccions d’aquest mes de maig”, ha reblat.\nCortés ha reivindicat “un poble de tots i per a tots, sense exclusions, on les diferents opinions siguin un element d’estímul per arribar a consensos i no siguis expulsat de l’equip de Govern tan sols per demanar un debat seré sobre els efectes d’un canvi del planejament urbanístic abans de portar-ho al ple.”\nEl regidor del PSC a l’Ajuntament de l’Albiol ha denunciat “que l’alcaldessa ens fa fora ara a corre-cuita, a menys d’un mes de les eleccions municipals, senzillament perquè hem demanat un debat ponderat sobre una modificació urbanística que se’ns planteja amb presses, justament al final del mandat. Repeteixo, tan sols demanàvem que es pugues tractar en profunditat aquesta qüestió abans de sotmetre-ho al ple. Des de quan demanar diàleg i debat sobre un tema essencial per al poble ha de ser castigat amb l’expulsió immediata de l’equip de Govern?”, s’ha preguntat.\nFinalment, Mario Cortés ha reiterat el seu compromís de segui treballant per l’Albiol i també de defensar el seu protagonisme i la seva importància en el conjunt de la comarca. “Si la candidatura de la que tinc l’honor de formar part obté major representació a les eleccions municipals mantindrem ferm el nostre compromís d’aconseguir que els diferents nuclis del municipi (tant el nucli del poble, com els masos, Masies Catalanes o Bonretorn) disposin d’uns paràmetres de qualitat de vida d’excel·lència”, ha conclòs.\nIVAN NAVARRO: “DESPRÉS D’OBTENIR EL DOBLE DE VOTS ...\nMARIO CORTÉS: “A L’ALBIOL SI DISCREPES DE L’ALCALD...


Informació de la Ribera: LA 24 EDICIÓ DE LES JORNADES DE TEATRE ESCOLAR D´ALGEMESÍ REUNIXEN A MÉS DE 150 JÓVENS ACTORS EN SET REPRESENTACIONS\nLA 24 EDICIÓ DE LES JORNADES DE TEATRE ESCOLAR D´ALGEMESÍ REUNIXEN A MÉS DE 150 JÓVENS ACTORS EN SET REPRESENTACIONS\nEnguany participen set centres escolars de la localitat i duran a terme 14 representacions teatrals en el Teatre Jaume I del municipi.\nMés de 150 jóvens d’Algemesí es convertixen durant estos dies en actors dins de la vint-i-quatrena edició de les Jornades de Teatre Escolar organitzades per la regidoria d’Educació de l’Ajuntament d’Algemesí. Enguany participen set centres escolars de la localitat i duran a terme 14 representacions teatrals en el Teatre Jaume I del municipi. Al llarg d’este mes de maig està previst que passen per estes instal·lacions al voltant de 4.000 espectadors.\nEl col·legi Santa Anna ha obert este certamen amb la interpretació de “Els bots del gat amb bots”. A ells els ha seguit el centre Salvador Andrés amb “El rei amb orelles de cavall”. Els tercers a actuar seran els jóvens actors del col·legi Maristes amb “Any de neu, any de Déu”.\nEls alumnes de l’institut Sant Vicent Ferrer interpretaran “Antaviana”, mentres que el col·legi María Auxiliadora ha triat per a esta edició de les jornades de teatre escolar la peça “Joan el Cendrós”. L’IES Bernat Guinovart escenificarà “Crono-ritmes”, mentres que el col·legi Ribalta tanca esta edició amb “El rei Aram Sam Sam”.\nLa regidor d’Educació, Beatriz Díaz, ha destacat la notable participació en estes jornades i la bona acceptació que tenen les mateixes perquè “hi ha alumnes que actuen, altres que preparen els decorats i els altres disfruten de les obres dels diversos col·legis i aprenen també a ser espectadors; una activitat completa i complementària per al seu desenvolupament, l’aprenentatge i el treball en equip dels nostres escolars”.\nLes jornades de teatre escolar finalitzaran el divendres 31 de maig amb un acte en què s’entregaran diplomes a tots els alumnes que han participat com a actors al llarg d’este mes.


Àngel Ros : “La fe t'aporta una responsabilitat més gran” | Catalunya Religió\nÀngel Ros : “La fe t'aporta una responsabilitat més gran”\nPer Catalunya Religió. Dc, 12/02/2014\n(Vida Nueva) “Demano a Déu que creixi el nombre de polítics capaços d’entrar en un autèntic diàleg que s'orienti eficaçment a curar les arrels profundes dels mals del nostre món! La política, tan denigrada, és una altíssima vocació, és una de les formes més precioses de la caritat, perquè busca el bé comú”. Amb aquesta força , el papa Francesc convida en l'exhortació apostòlica Evangelii gaudium al compromís del ciutadà per la construcció d'una societat més justa i fraterna.\nPartint d'aquesta reflexió, l'últim número de Vida Nueva recull el testimoni de cinc polítics cristians, entre ells Àngel Ros. Alcalde socialista de Lleida des de 2004, Ros ha tingut topades amb alguns companys del seu partit en clau de fe, per recolzar que la Religió formi part del currículum escolar o, al seu ajuntament, perquè les institucions eclesials dedicades a l'acció social no paguin l’IBI pels seus immobles.\nPer a Ros, que entén que “la fe t'aporta una responsabilitat més gran a l'hora de tractar de facilitar la vida de la gent”, l'essencial en política per a un creient és “l’amor pel proïsme”. I no renunciar a la seva condició: “Si tothom està cridat a tenir un compromís amb la societat, encara més un cristià. Sense aquest compromís social, la fe s’asseca, es buida. I això es transmet, en primer lloc, amb l'exemple personal; no contagien els discursos, sinó els testimonis”.\nEn el reportatge també es recull l’opinió de Javier Madrazo, màxim representant d'Ezker Batua - Berdeak (Esquerra Unida - Verds) fins el 2010; Fernando Redondo, secretari del grup federal de Cristians Socialistes, Carlos Salvador, diputat al Congrés per Unió del Poble Navarro (UPN); i el senador popular Ángel Pintado, president d'Acció Mundial de Parlamentaris i Governants per la Vida i la Família.\nEs pot ampliar aquí.\nfe, cristianisme, Àngel Ros, Política, Laïcat, Lleida\n18/09/2021 10:00 / Eucaristia/ Culte


Vila-real impulsa una xarxa estatal de ciutats per la mediació per a exportar el model de solució de conflictes - Ajuntament de Vila-real\nL'Ajuntament de Vila-real ha représ, després de la pandèmia, els primers passos per a la creació d'una xarxa estatal de ciutats per la mediació amb l'objectiu d'exportar el treball i els coneixements desenvolupats durant els últims anys en l'àmbit de la mediació escolar, social i policial. La principal motivació de l'equip de govern és continuar creant aliances en aquest camp, compartir les experiències i accions pioneres de Vila-real en la solució pacífica i dialogada de conflictes, així com nodrir-se de les aportacions d'altres ciutats. Per a treballar en la redacció dels estatuts d'aquesta xarxa estatal, la primera tinent d'alcalde, Silvia Gómez, ha mantingut una trobada telemàtica amb els representants de Los Palacios y Villafranca (Sevilla) i l'Alfàs del Pi (Alacant), dos municipis amb els quals Vila-real ha creat sinergies en matèria de mediació i que s'integraran també en la xarxa.\n"Després d'una dècada de treball i avanços, Vila-real ha demostrat que creu en la mediació com a model de solució de conflictes", assegura Gómez, que agrega que "ara és moment de compartir i exportar aquest bagatge i de continuar avançant de la mà d'altres ciutats per a mantenir el lideratge que hem aconseguit durant els últims anys". Gómez va abordar diferents qüestions en relació amb la creació d'aquesta xarxa amb el delegat de Desenvolupament Estratègic i Agenda 2030 de l'Ajuntament de Los Palacios y Villafranca, Florián Ramírez, i el president de l'Associació per la Mediació Madiba, Antonio Hormigo; per part del municipi de l'Alfàs del Pi hi van participar la regidora responsable de l'àrea, Isabel Muñoz, i la tècnica de Mediació Raquel Guerrero.\nL'experiència de Vila-real en el camp de la mediació s'ha desenvolupat en els àmbits escolar, social i policial. En aquest últim, Vila-real ha destacat com a municipi pioner en l'aplicació d'aquesta metodologia, des de la creació de la Unitat de Mediació Policial el 2004; lideratge que ha consolidat a través d'altres iniciatives com la Càtedra de Mediació Policial de la Universitat Jaume I, el Congrés Iberoamericà de Mediació Policial o l'Escola de Mediació de la Policia Local, en col·laboració amb l'Institut Valencià de Seguretat Pública i Emergències (Ivaspe), mitjançant la qual s'imparteixen cursos homologats en aquesta matèria.\nQuant a la mediació escolar, Vila-real també és referent nacional, gràcies sobretot al treball de l'IES Miralcamp, amb les Jornades d'Alumnes Mediadors, i l'Associació El Porc Espí, amb els programes Mediem de formació en mediació escolar o la participació en els projectes europeus Medes, que ha liderat Vila-real a Europa. Aquest projecte ha comptat amb el suport de centres educatius i organitzacions de l'àmbit educatiu, per a desenvolupar una metodologia basada en la mediació escolar com a eina de solució de conflictes i de prevenció de l'absentisme i l'abandó escolar.\n"Al llarg de tots aquests anys, hem anat creant una base de coneixement i de pràctica de la mediació, en diferents nivells i àmbits, que ens situa com a referents en aquest sector i en una posició idònia per a poder exportar i compartir, de la mà d'altres poblacions compromeses amb aquesta metodologia de la pau, tot aquest bagatge en un moment, a més, en què la cerca de solucions dialogades als conflictes sembla més necessària que mai per a abordar problemàtiques com l'assetjament escolar, entre molts altres", conclou Gómez.


maig | 2016 | INS Vallbona d'Anoia\nIntercanvi Erasmus+ a Vallbona d’Anoia\nDiumenge arribaven les delegacions de Turquia, Itàlia, Regne Unit, Eslovènia i Noruega a terres catalanes per a participar en la mobilitat del projecte ECLIPSE amb l’insitut de Vallbona d’Anoia. Els nostres alumnes i les seves famílies ja es van encarregar de recollir els alumnes europeus que passaran aquests dies a la seva llar. Al següent enllaç podeu descarregar el PDF amb el programa d’activitats del 30 de maig al 2 de juny.\nPrograma d’activitats Erasmus+\nErasmus Creativity Club, ESO, General ECC, ECLIPSE, Erasmus, Erasmus Creativity Club 0\nItineraris de 4t d’ESO per al curs 16/17\nA les famílies de 3r d’ESO.\nUs adjuntem la informació que l’equip directiu us va fer arribar a la reunió de dijous passat, dia 26 de maig, sobre els itineraris de 4t. Cal lliurar, si no ho heu fet ja, el full de tria a la secretaria del centre. Feu clic als tres enllaços següents.\nItineraris 4eso 16_17\nFull tria itineraris 16-17\ninfo per famílies\nESO 3, General itineraris 4t 0\nRESULTATS DE LES PROVES CANGUR 2016\nEnguany 26 alumnes del nostre centre van participar a les proves Cangur de matemàtiques que es van celebrar el passat 7 d’abril. Aquestes proves, organitzades per la Societat Catalana de Matemàtiques, tenen com a objectiu difondre les matemàtiques i motivar i estimular els alumnes en aquest àmbit. Les proves són de caràcter voluntari i tenen lloc de manera simultània en 21 països europeus.\nEnguany, 4 dels 26 alumnes participants es troben dins del 10% d’alumnes amb millor puntuació. Aquests alumnes són:\nEric Armengol Santos de 1r d’ESO. Només un 3,68% del total d’alumnes participants de 1r d’ESO han tingut millor puntuació que ell.\nJosep Borràs Borràs de 1r d’ESO. Només un 8,73% del total d’alumnes participants de 1r d’ESO han tingut millor puntuació que ell.\nPol Robert Vich de 3r d’ESO. Només un 5,88% del total d’alumnes participants de 3r d’ESO han tingut millor puntuació que ell.\nAlbert Cardús Hernández de 4t d’ESO. Només un 8,7% del total d’alumnes participants de 4t d’ESO han tingut millor puntuació que ell.\nDes del centre volem felicitar tant a aquests 4 alumnes com a la resta de participants i encoratjar-los a seguir treballant i gaudint amb les matemàtiques.\nESO 1, ESO 3, ESO 4, General Matemàtiques, proves cangur 0\n3r fòrum de famílies: 4 de maig\nAquest proper dimecres, entre les 15 i les 17h, hi haurà el fòrum de famílies del tercer trimestre. Us convidem a venir per anar tancant detalls del curs amb els professors, tutors i coordinadors del centre.\nGeneral Fòrum famílies 0


HISTÒRIA I HISTÒRIES: ELS NOSTRES POBLES (BIAR I BENEIXAMA) A PRINCIPIS DEL SEGLE XIX\nPublicado por LEONCIO GAZULLA GIL en 14:19\nDe Sebastián Miñano he estat estudiant i llegint parts dels seus "Lamentos políticos de un pobrecito holgazán que estaba acostumbrado a vivir a costa de lo ajeno" (sé que les obres no es posen entre cometes, però no hi havia altra opció)i tenia un agudíssim ingeni.\nAra estic immers aquest segle també, analitzant les escoles públiques de Biar de mitjans del XIX, a través d'informes extrets de l'Arxiu Universitari.\nÉs interessant com ha canviat l'educació. Abans impartint classes d'agricultura i brodat (no al mateix sexe, evident), i utilitzant catecismes com a manuals, i ara fent servir Blocs a través de la xarxa.\nM'agrada saber que continues escrivint als blocs.


La CUP de Girona reclama més concreció i finançament per a desplegar el Pla Local de Salut - El Gerió Digital\nLa CUP de Girona reclama més concreció i finançament per a desplegar el Pla Local de Salut\nEl govern ha encarregat un document a una empresa per 18.000 euros\nLa CUP-Crida per Girona s’ha posicionat al voltant del Pla Local de Salut que el govern gironí va presentar recentment. La formació ha criticat que el govern encarregués a una empresa externa l’elaboració del document amb un cost de 18.000 euros, i ha lamentat que el document tingui dèficits importants com ara la manca d’un pla d’actuació operatiu, un pressupost o mecanismes d’avaluació. La regidora Laia Pèlach ha alertat que “cal donar prioritat i destinar més recursos a les polítiques municipals de salut, per evitar que el pla quedi com una declaració d’intencions”.\nPel que fa a la metodologia, la CUP-Crida per Girona creu que el pla necessita mecanismes d’avaluació com ara un sistema d’indicadors que permeti fer un seguiment i una revisió del seu desplegament. Des de la formació també consideren que, tot i que s’han fet sessions participatives, no s’ha donat prou veu a les entitats i agents relacionats amb el món de la salut de la ciutat. Finalment valoren que l’anunci de creació d’una taula de salut és, al seu entendre una bona notícia, però sol·liciten que se li doni protagonisme i recursos per què esdevingui l’òrgan de seguiment del pla.


Unes eleccions que ho poden canviar tot – Al fons, a l'esquerra\nUnes eleccions que ho poden canviar tot\tDes del principi de les eleccions -i ja abans i tot- he escrit sobre la sensació d’anar directes a un trencament. Crec ara que el trencament ja és aquí i que quedarà reflectit en el resultat de les eleccions. Ahir ja us vaig parlar sobre el paper de cada formació política amb aspiracions d’aconseguir treure escons el 25 de novembre. Però avui la reflexió va un pas més enllà.\n¿Què passarà d’ara en endavant a aquest tros de terra europeu que habitem? ¿De debò l’independentisme és tan majoritari? ¿I què passa amb la gent que es va quedant pel camí, llençada per la finestra de les seves cases a la indigència? ¿Què passa amb la crisi? ¿I què veuran quan mirin a Catalunya a partir del dia 26 de novembre els joves que marxen cap a altres països de la UE, Estats Units o Xina buscant una oportunitat que aquí se’ls hi nega? I una pregunta que les resumeix totes ¿Quina Catalunya escollirem el 25N? ¿La del futur o la que encara paga factures al passat?\nJa m’he pronunciat sobre la meva opció de vot, escollida a consciència i després de valorar altres opcions. Però no se segur encara, si el 25N serà la confirmació del trencament de Catalunya amb el règim polític nascut de la transició. Són masses les senyals que apunten a que el trencament ja és aquí. La manifestació de l’11 de setembre, quan més d’un milió de persones van sortir al carrer a demanar la independència de Catalunya nítidament. ¿Com es traduirà aquesta massa de ciutadans en les urnes? ¿I què passa amb els moviments socials? És cert que no han sortit tant gent en massa com l’11 de setembre, però els moviments socials, molts sorgits del 15M, estan aconseguint aturar desnonaments i re-enfocant als sindicats catalans, guanyant un pes inimaginable fa molt poc temps. Són aquests moviments els que han possat sobre la taula del govern els desnonaments o l’augment de la polarització social. Aquests punts són tan importants o més que la ‘qüestió nacional catalana’.\nEl trencament amb la transició a Catalunya es viu en dos registres. El nacional i el social, sense que un i altre actuï totalment aïllat de l’altre, sinó complementant-se i afegint més llenya al motor del canvi que, poc a poc però sense pausa, ens porta cap a alguna cosa nova. És aquest canvi imparable, aquest divorci social i nacional amb la transició la que tindrà més pes en totes les seves formes en el resultat del 25N. Crec que és l’hora dels partits petits i que aquests partits, que simbolitzen la pluralitat de Catalunya, menjaran espai als grans i hegemònics fins ara.\nDes de que es va produir la primera manifestació del 15M fins al dia d’avui, passant per la manifestació de l’11 de setembre i la massiva manifestació de la vaga general, tot el que he escrit en aquest blog ho he fet des de la intuïció del que pot estar passant, sintetitzant els que amics i coneguts expressen. La meva visió no és millor que la vostra, jo tampoc se què passarà diumenge però sí tinc alguns indicis que he reflectit en aquest blog al llarg dels darrers 15 dies. Avui tinc la impressió que el 25N és una gran incògnita i pot ser una nit plena de sorpreses que no haguéssim ni imaginat fa només 3 anys. Haurem d’estar atents.\n23 Novembre 2012 PereJPCatalunya, Eleccions#11S, #11S2012, #25N, #debat8TV, #debatTV3, 11 de setembre, catalunya, CiU, ciutadans, cup, desnonaments, eleccions, ERC, ICV, intenció de vot, moviments socials, PAH, PP, PSC, si, vaga general\t3 thoughts on “Unes eleccions que ho poden canviar tot”\tqwe\t23 Novembre 2012 at 13:57\tRespon\tCrec que barrejes 2 temes. L’independència i els deutes i mals del pais. I crec que son 2 coses oposades. O es que els independentistes només volem l’independència per un tema de calers? Si penses així, fixa’t on està la indignació de la gent. No només paguem més que la resta, es que ens insulten, ens diuen insolidaris, ens menyspreen, ens munten boicots, ens tumben l’estatut i encara se’n riuen, tiren merda sobre els nostres polítics (i després es demostra que tot és fals), no ens ajuden a aconseguir res dins d’Europa, volem matar la nostra llengua i, per acabar-ho de rematar volen ‘espanyolitzar’ als nostres fills. I encara em deixo coses, però no vull aborrir.\nHi ha un tema de calers, és clar, però hi ha molt més que això. Per tant, barrejar les dues coses com tu fas, em sembla realment desencertat.\nJo fa 3 anys tampoc hagués imaginat que se’ns presentaría una oportunitat única de ser lliures i no haver de dependre d’un estat que directament ens odia. Ara és el moment. I si és fora de la Unió Europea, casi que millor. No veig que Suïssa, Noruega o Dinamarca es queixin gaire de no estar dins de l’euro…\nPereJP\t23 Novembre 2012 at 15:36\tRespon\tEls dos temes que he volgut mesclar, perquè crec que es mesclen en el pols social d’aquesta Catalunya en que ens ha tocat viure, són el nacional i el social. El que indiques està al bloc del sentiment nacional i el tinc molt present: que ens diguin (¡ara!) insolidaris, els boicots… Però vull posar l’accent en el tema social, que, tret d’ICV i ERC, ha quedat massa fora del debat.\nCrec que diumenge votem un nou parlament, però també quin estat o model de país volem i això inclou escollir si volem ser Andorra (paradís fiscal) o Dinamarca (paradís social), si volem tenir una fiscalitat com Romania o com Holanda. El que dic aquí, el pols que sento, és que la gent votarà amb el sentiment nacional (sigui el català o l’espanyol), però també amb la sensibilitat respecte a la crisi i tota la injusticia social que està generant.\nJeipi\t23 Novembre 2012 at 16:17\tRespon\tVaja, un que acusa en Pere de barrejar dues coses diferents, i ell ho barreja tot amb un discurs molt propi del victimisme ceballut.\nEn fi, ja ens trobarem dilluns al ciberespai per veure a qui han fet més cas els electors.\nPrevious Post Les claus del 25NNext Post 25N: Guanyadors, derrotats i ridículs.


El blog de la Natàlia: La festa del meu aniversari\nVaig dir que us havia de parlar de la Festa del meu aniversari, que no vaig poder explicar degut a les meves "vacances" hospitalàries...\nUs en faré un petit resum...\nLa festa va estar ambientada en els anys 80, que són els anys de la meva infància. Recordo especialment una sèrie de dibuixos animats, la cançó de la qual volia posar en primer lloc: "Érase una vez... la vida"\nLa gent havia de venir amb roba dels 80, però diria que no hi va haver gaire èxit i la gent va venir en xandall i es va posar un mocador com si fos una "muñequera".\nDurant tota la vetllada hi havia música de fons, exclusivament dels 80. També hi havia menjar per picar i algunes coses per beure.\nI va arribar l'hora de jugar a jocs antics! Vaig optar per assignar fitxes de Póker al final de cadascun dels diferents jocs i partides.\nAquí hi ha la llista de les activitats:\n1) Bingo: Vam fer unes poques partides ja que hi va haver gent que es va avorrir\n2) Brisca: Va ser interessant. Vam jugar a la modalitat de 6 persones en equips de 3, amb les 48 cartes de la baralla espanyola. Un joc entretingut i fàcil\n3) Inflar globus: Com que quan vaig estar preparant la decoració de la casa vaig veure que costava moltíssim inflar els globus allargats de la foto, vaig decidir fer un concurs de velocitat. Objectiu: inflar un globus allargat i fer-li el nus. Van ser uns minuts plens de rialles! Quina activitat més complicada!! Jajaja!!\n4) Mentider: Va ser el joc més divertit de tots! Ja que sempre hi ha gent que es queda amb totes les cartes de la baralla intentant una jugada magistral guanyadora...\nI al final de les partides, les 3 persones que tenien més fitxes, van endur-se uns petits premis que havia preparat:\n- Un joc de cartes anomenat "Bohnanza"\n- Un petit puzzle 3D\n- Una petita llibreta amb preguntes i respostes curioses\nSincerament, m'ho vaig passar bé! I espero que l'altra gent també s'ho passés bé! :-)\nPublicat per Natàlia a 6:57\nEtiquetes de comentaris: Oci i temps lliure, Reportatge, Vida quotidiana\nSembla molt interessant i divertida la teva festa d'aniversari dels 80, junt amb els joc antics que mai passen de moda, per el que veig, és que a els teus amics no els hi agrada ballar massa, dons sempre que parles de festes, mai hi ha ball (deu ser perquè a mi m'agrada molt la música i el ball). Ah!! Els teus amic ja podrien haver fet un esforç i compàreixer vestits dels anys 80.\nPerò l'important és que tu, gaudissis força de la teva festa.\nAra fins el pròxim any.\n23 de febrer de 2009, a les 17:01\nAmb totes les coses de la festa havia de ser divertida per força i el que es va avorrir, pitjor per ell.\nAra, que te la preparin ja deu ser la hòstia!\nLlàstima que el vas haver de viure de forma una mica extranya perquè al darrera esperava la operació.\n23 de febrer de 2009, a les 20:12\n23 de febrer de 2009, a les 23:16


La Creu del Sud: L'emergència que no serà\nL'emergència que no serà\nEl mes passat parlàvem dels segrestos de cooperants i de com d'important era treballar per evitar les emergències, per no haver de lamentar la mort de milers de persones, ni de patir per la seguretat de la nostra gent al terreny. Avui us parlaré d'una emergència de la que no sentireu parlar perquè no existirà, o existirà molt esmorteïda.\nEs tracta de la sequera a la zona del oest d’Àfrica, la zona majoritàriament francòfona (Burkina Faso, Mali, Mauritània), una sequera que s’està prolongant més del compte i està posant en perill la subsistència de milions de persones.\nI perquè no sortirà als diaris? Perquè els diaris no volen explicar-ho? Perquè estem tips de desgracies? No, aquesta vegada no hi apareixerà per una raó més positiva. Us ho explico!\nFa anys que estem treballant en aquesta regió que cíclicament té sequeres. La tasca d’acció humanitària -les emergències - si es fa ben feta, a més d’atendre a la gent quan li cal, ha de ser capaç de preveure que aquella situació de crisi no torni a passar. Amb aquesta idea hem treballat una sèrie de mecanismes de prevenció. I com ho hem fet? Enviant molts experts i tècnics? No. Ho hem fet treballant amb la gent de les comunitats i pobles de la zona i a partir dels seus coneixements. Així s’ha generat tot un sistema de prevenció de fams extremes que inclouen dos tipus de mesures, aquelles que permeten més autonomia i subsistència durant la sequera, i d'altres per preveure la escassetat d'aliments amb prou temps de marge.\nEntre les primeres, la més important es la creació de magatzems de gra. Les segones son més innovadores i inclouen una sèrie d’alertes com el nivell de gra dels magatzems, la distància a la que troben pastures, els preus del gra els dies de mercat i la quantitat de producte que hi ha en el mercat local. Amb tot això, quan es sobrepassen uns indicadors, els habitants d’un poblet saben que s’han de començar a moure's i organitzar-se, entre ells i també amb les ONGD, i per reclamar a les seves autoritats perquè s’acosta una època difícil.\nAquesta és la millor solidaritat: la que treballa per fer-se innecessària. Si tot va be, no veureu les fotos de gent morint de fam a l’Àfrica de Oest. És una gran satisfacció saber que segurament no tindrem una notícia trista. I més gran encara perquè són ells i elles que han anat construint els seus propis mecanismes de prevenció i els controlen. I són més fiables que les agències de “rating” que ens diuen a nosaltres el que hem de fer, creieu-me!!\nArticle publicat a la Revista "El Portal" de Centelles al Febrer del 2012\nEtiquetes de comentaris: cooperació, crisi, ONGD, sequera


Fundació Escola Emprenedors | Fòrum Amposta Empresa\nYou are here: Home / Fundació Escola Emprenedors\nDes d’Ampost@Empresa hem coordinat i aplicat a Amposta el programa d’emprenedors a les escoles “ be an enterpreneur”en virtut d’un conveni signat amb la Fundació Escola Emprenedors. I això en fa sentir molt orgullosos de poder fomentar les habilitats necessàries per emprendre entre els joves del nostre territori\n“L’objectiu de la fundació és poder promoure l’esperit emprenedor i el coneixement d’empresa entre els estudiants de secundària, batxillerat, formació professional i d’universitats”\nEls promotors de la Fundació Escola Emprenedors som emprenedors i empresaris de diferents sectors professionals, que ens hem unit per contribuir al desenvolupament personal i laboral dels nostres joves i del nostre país, tant personal com econòmic. Estem convençuts que el futur dels nostres joves ha de passar per entendre el funcionament del món empresarial global, i perquè siguin capaços de crear els seus projectes professionals i vitals per a ells mateixos. A la Fundació Escola Emprenedors entenem l’esperit emprenedor en el sentit més ampli, incloent la creació de noves empreses i l’emprenedoria social, així com la innovació dins d’empreses ja creades o dins de la funció pública (Intraemprenedoria).\nEl nostre objectiu no és que tothom es converteixi en empresari d’un dia per l’altre, però sí que:\nVolem despertar vocacions emprenedores entre els nostres nois i noies amb talent.\nEntenem també l’emprenedoria en el vessant de desenvolupament personal, com la capacitat de cada jove de decidir i ser l’amo del seu futur.\nCelebrem les intencions de l’administració afavorint l’ensenyament de l’emprenedoria a les escoles, i creiem que la contribució dels emprenedors i empresaris del món real és bàsica per optimitzar l’esforç i la contribució que fem a la formació dels nostres joves. No s’entendria un pla d’estudis de matemàtiques, per exemple, sense la contribució d’experts matemàtics. De la mateixa manera, la col · laboració dels emprenedors i empresaris ha de ser fonamental per dissenyar aquestes noves assignatures i línies educatives.\nLa Fundació treballa gràcies a l’entusiasme i col · laboració d’emprenedors del nostre país que volen compartir el seu temps i la seva experiència amb nens i nenes en formació. És la millor manera de transmetre els valors de la passió, creativitat, innovació, responsabilitat i excel · lència per construir un món millor per a tots.\nL’entitat va iniciar la seva activitat l’any 2007, però es va constituir com a Fundació Escola Emprenedors el 2010. I figura inscrita al registre de Fundacions de Catalunya amb el número 2694


La Corte Albergo Meublé Bagnolo San Vito Itàlia - Ofertes d'hotels amb els MILLORS DESCOMPTES EN LÍNIA\nVia Romana Zaita 31, Bagnolo San Vito, Bagnolo San Vito, Itàlia, 46031 - Veure al mapa\nMés informació sobre La Corte Albergo Meublé\nSi el que està buscant és per un hotel ben situat a Bagnolo San Vito, no busqui més enllà de La Corte Albergo Meublé. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, La Corte Albergo Meublé és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, aparcament de cotxes, servei d'habitacions, servei de cangur.\nA més, totes les habitacions ofereixen una gran varietat de comoditats com ara aire condicionat, calefacció, servei de despertador, escriptori, aparell de televisió per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a La Corte Albergo Meublé.\nCal que informeu el La Corte Albergo Meublé de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Paz Padilla revela que ha hagut de ser ingressada pel coronavirus: “He estat molt espantada” Paz Padilla revela que ha hagut de ser ingressada pel coronavirus: “He estat molt espantada” – El Món\nPaz Padilla revela que ha hagut de ser ingressada pel coronavirus: “He estat molt espantada”\nLa presentadora revela que els símptomes van empitjorar i que va haver de quedar-se uns dies a l'hospital\nPaz Padilla reconeix que ha estat ingressada - Europa Press\nJennifer Navarro 25/03/2021 9:28 am\nPaz Padilla va anunciar fa un parell de setmanes que s’havia contagiat de coronavirus i que hauria de fer quarantena a casa. La presentadora assegurava en tot moment que es trobava perfectament i que els símptomes eren molt lleus. Els primers dies va aprofitar el temps lliure per mostrar-se molt activa a Instagram, però de cop va desaparèixer i els seus seguidors van començar a preocupar-se. A última d’hora d’aquest dimecres, l’humorista reapareixia per confessar que ha estat ingressada.\nVisiblement emocionada en un vídeo molt sincer, Paz Padilla reconeixia que a partir del cinquè dia va començar a trobar-se molt malament i que va veure’s obligada a acudir urgències: “Després de cinc dies aïllada vaig adonar-me que tenia febre i que cada cop em feia més mal tot el cos, però el pitjor va arribar el vuitè dia quan vaig començar a notar una forta pressió en el pit i em costava respirar. Vaig anar a l’hospital, em van fer una placa i van veure que hi havia nivells molt alterats i problemes de coagulació. Van decidir deixar-me ingressada en la planta Covid i allà he estat durant tres dies”.\nLa presentadora reconeix que ha sentit “molta por”: “Ha estat difícil estar sola, sense saber què passarà i com reaccionaria… Empitjoraria o no? He estat molt espantada perquè sóc esportista, no tinc cap patologia prèvia… però tinc 51 anys i mai no m’hauria imaginat que passaria per això. La meva filla Anna ho ha passat molt malament. Ella feia veure que era dura i que estava bé, però en el fons estava molt angoixada”.\nPaz Padilla revela que ha estat ingressada / Instagram\nDesprés de tres dies va millorar considerablement i li van donar l’alta: “Ara estic bé, pràcticament recuperada i amb anticossos. M’he fet una prova d’antígens i ha donat negatiu, així que no trigaré en tornar a la guerra”. Un ingrés hospitalari que ha aconseguit que no es filtri, el que de ben segur que hauria espantat encara més els seus seguidors.


S'imparteix als casals de gent gran del Vendrell formació en detecció i intervenció en casos de maltractament de dones grans\nL'Arc Serveis i els Mossos d'Esquadra ofereixen una sessió als esplais del Tívoli, del Tancat i de Coma-ruga, a tècniques de gent gran i a l'associació de dones\nLa sessió formativa es va impartir a l'Esplai Tívoli del Vendrell L'ARC SERVEIS\nDiumenge, 23 Mai 2021 11:55\nL'Arc Serveis i els Mossos d'Esquadra – a través de l'ORC (Organització de relacions amb la comunitat) i el GAV (Grup d'Atenció a la Víctima)- van oferir, aquest divendres 21 de maig, una sessió formativa sobre 'Prevenció, detecció i intervenció envers el maltractament a les dones grans' a l'Esplai del Tívoli del Vendrell.\nLa sessió va anar adreçada a les juntes dels esplais de gent gran del Tívoli, del Tancat i de Coma-ruga, que donen cobertura a més de 2.300 socis i sòcies. També hi van assistir tècniques de gent gran i membres de l'associació de Dones amb Iniciativa del Vendrell. La jornada va comptar amb la col·laboració de la regidoria de Salut, Serveis Socials, Gent Gran i Habitatge, que encapçala la regidora Montserrat Martín, i de la regidoria de Polítiques de Gènere, Igualtat i Drets LGTBI i Participació Ciutadana, que dirigeix el tinent d'alcalde Christian Soriano.\nAmb aquesta formació, l'empresa que dona servei i assistència a la gent gran i els Mossos d'Esquadra volen oferir eines per tal de detectar situacions de risc, facilitar l'atenció a les víctimes, fer-ne un seguiment i evitar l'aparició d'alguna forma de maltractament. També es va donar a conèixer el Protocol conjunt entre els casals de gent gran i els Mossos que s'activaria en cas de detecció, així com els recursos existents per atendre situacions de violència masclista.\nLa campanya, a tots els municipis\nL'objectiu d'aquesta campanya informativa és arribar a tots els municipis que la demanin i, particularment, als professionals, col·lectius i serveis que treballen directament amb la gent gran. D'aquesta manera, es crea una xarxa que ofereix cobertura a totes les necessitats i evitar conductes inadequades cap a la nostre gent gran.\nFins ara, la campanya iniciada fa tres mesos ha ofert formació a un total de 35 professionals (treballadores de SAD-Servei d'Ajuda a Domicili) que donen servei a 165 domicilis, 10 tècniques del sector de la geriatria (fisioterapeuta, psicòleg, dinamització, infermeria) amb cobertura a Centres de Dia, tècnics i regidories del Tarragonès i el Baix Penedès.\nLa gerent d'Arc Serveis, Jerusalem Torra, afirma que la pandèmia “ha posat al descobert la fragilitat d'aquest col·lectiu, els pocs recursos als que poden accedir i la manca d'informació per conèixer els circuits socials”. Torra recorda que les persones grans “han estat el col·lectiu que ha pagat un aval car amb aquesta Covid i és la nostra obligació moral restablir vides i acompanyar-los en l'última etapa de la vida”. Per tot plegat, la campanya vol contribuir “a donar una qualitat de vida, una dignitat de la vellesa, una seguretat i un benestar en tots els àmbits”.


La Casa Natal de Picasso celebra el 137 aniversari del naixement del geni - Bonart\nbonart màlaga - 26/10/18\nEl 25 d'octubre de 2018, data en què se celebra el 137 aniversari del naixement de Pablo Ruiz Picasso a la plaça de la Mercè, la façana de la seva Casa Natal presenta la instal·lació artística de coloms de paper multicolors titulada Deu. Alhora, s'ha començat a instal·lar sobre el perímetre interior de la Plaça de la Mercè el miler de fotos que retraten als creadors, gestors i treballadors de l'àmbit cultural malagueny sota el títol Art i Utopia en el marc del projecte internacional Inside out.\nL'acció Art i Utopia desenvolupada per la Fundació Picasso, Museu Casa Natal i el projecte Inside Out Màlaga, amb la col·laboració de l'associació Barri Picasso, per al XXI octubre picassià de la Fundació Picasso arriba a la seva etapa final. Després de quatre mesos d'intensa activitat, capturant imatges a centenars d'artistes i persones relacionades amb l'art a la ciutat, siguin creadors, gestors o treballadors del sector, l'equip de Inside Out Màlaga finalitzarà el projecte el dijous 25 d'octubre a la plaça de la Mercè, data i lloc en què Pablo Ruiz Picasso va néixer fa 137 anys.\nSerà el moment d'instal·lar al terra de l'emblemàtica plaça els 1.000 retrats de l'art i la cultura a Màlaga donant lloc a una gran intervenció artística que tindrà com a finalitat donar visibilitat al teixit cultural. Un divers i impactant mural on la creació sigui l'element de connexió entre els retratats. Les fotos romandran alfombrando el perímetre intern de la plaça fins al 4 de novembre de 2018.\nProfessionals de les arts plàstiques, teatre, dansa, literatura, fotografia i altres diferents disciplines vinculades a l'art i la cultura malaguenya han participat en les 8 sessions fotogràfiques obertes al públic que han estat convocades a través de les xarxes socials i els mitjans de comunicació. L'Escola d'Art San Telmo, la Col·lecció del Museu Rus de Sant Petersburg, al Centre Pompidou de Màlaga, l'espai Artsenal, La Casa Groga, al Rectorat de la Universitat de Màlaga, l'Escola Obertura de Fotografia i l'Ateneu de Màlaga van ser els llocs escollits per a aquestes sessions.\nUtilitzant la temàtica "Art i Utopia" el projecte busca donar visibilitat a aquelles persones que d'alguna manera intenten promoure canvis positius per a la col·lectivitat. Persones que es dediquen de manera professional, per vocació o afició a sectors relacionats amb la creativitat, música, literatura, teatre, arquitectura, escultura, pintura, fotografia, dansa, poesia, cinema, gastronomia, artesania ... Persones que en la seva vida quotidiana fan de la creativitat un mitjà per preservar valors i conductes que promoguin una societat amb menys desigualtat. Retratant a aquestes persones anònimes o famoses, el projecte Inside Out Màlaga vol establir una analogia a l'emblemàtica figura de Pablo Picasso i el seu llegat, revelant que tant el geni malagueny com els creadors actuals possiblement tinguin molt en comú.\nFundació Picasso Museu Casa Natal projecte Inside Out Màlaga\nLA FIRA JUSTMAD4, FINS DIUMENGE A L'HOTEL SILKEN\nEL CENDEAC PORTA AL COMISSARI D'ART ADONAY BERMÚDEZ DINS EL CICLE "CONTEXTOS"\nGUINOVART A FIGUERES: “ÉS QUAN JUGO QUE HI VEIG CLAR”\nSWAB BARCELONA PRESENTA SWAB READING


GUIFI.NET SANT FELIU LLOBREGAT\nENLLAÇOS D'INTERÈS A INSTRUCCIONS I SUPORT EN LÍNIA\nBenvinguts a guifi.net, la xarxa lliure i ciutadana.\nJa podeu gaudir de l'accés obert per a "convidats" en proves del campanar de la Plaça de la Vila de Sant Feliu.\nS'ha habilitat, en mode de proves, un accés obert al supernode del campanar de la Catedral de Sant Feliu de Llobregat, que permet navegar per Internet, com a "convidat", mitja hora al dia.\nDes de fa dies s'estaven detectant molts intents de connexions des de portàtils i d'aquesta manera es fa possible que la ciutadania ja pugui començar a disfrutar de la xarxa guifi.net a la ciutat. Es tracta de "guifi.net-AccesObert". Així el podreu identificar:\nL'accés és obert i permet navegar per la xarxa 30 minuts al dia, oferint també unes pàgines web d'informació explicativa per fer un pas més i continuar fent, de forma ESTABLE, xarxa lliure i ciutadana de debó.\nAl navegar per aquesta xarxa, estàs acceptant la llicència dels Comuns Sensefils\nDe tota forma RECORDEU que aquest sistema està concebut per tal fer connexions estables des de les llars mitjançant un equips per fer de nodes o clients estables.\nVolem convidar-te així a que et sumis a fer xarxa lliure i ciutadana.\nSi vols navegar més estona estigues atent a les finestres que t'obrirem donant informació de com fer una connexió estable i permanent a la xarxa amb el supernode "guifi.net-SFLLCamapanarAP1", ...AP2, ...AP3 i ...AP4.\nAquí us informem de com fer-ho...\nà Preguntes més freqüents sobre Guifi.net\nà guifi.net – Fent Xarxa lliure sense fils\nà Equipament bàsic que necessita un usuari de guifi.net (equipament estàndard)\nà Noms, característiques tècniques i aspecte de les antenes wi-fi\nà Unir-se a guifi.net, en tres passos\nà Principis generals del desplegament de guifi.net\nà Introducció bàsica als tipus de dispositius de les xarxes wifi.\nà Configuració ràpida de nodes per a guifi.net amb l'"unsolclic" (passos a seguir per connectar)\nà Què haig de comprar?\nà Full de ruta per participar o col·laborar\nà Què es pot fer amb xarxes sense fils? Quines són les seves possibilitats?\nà Amb guifi.net tinc internet gratis?\nà Però això…. és legal?\nà Com connectar una comunitat de veïns a la troncal de guifi.net\nà Apuntar-se o contactar amb guifi.net i les llistes de correu\nà Manual bàsic de connexió a guifi.net 1.0 Beta (Editable)\nDICCIONARI I TERMINOLOGIA\nà Punts d'Accés o Acces Points (“AP”). Típicament uneixen una xarxa de cable ethernet amb una sense fils des d'un punt en concret, proporcionen cobertura via ràdio dins d'un espai determinat i són autònoms en el seu funcionament, no requereixen de cap ordinador. Normalment emeten des d'un canal determinat.\nà Clients. Són els adaptadors que permeten connectar un client (un ordinador) a una xarxa wifi sense fils a través d'un punt d'accés. Aquests dispositius ja requereixen estar físicament connectats a un ordinador (ja sigui al seu bus PCI, el port USB, una tarja PCMCIA si es tracta d'un portàtil....). Els clients normalment no connecten entre sí, sinó que ho fan a través del punt d'accés. Amb les normes WiFi es contempla el "roaming", que vol dir que un client típicament comprova tots els canals i la potència de senyal que rep des de cadascun d'ells, de manera que, per exemple, igual que els telèfons mòbils, és capaç de canviar tot solet la seva connexió des d'un punt d'accés cap a un altre si detecta que li proporciona millor qualitat de connexió. Els clients estan pensats perquè un cop connectats a l'ordinador i estigui on estigui, ells solets s’espavilin per cercar si tenen o no cobertura.\nà Routers: No sempre però voldrem connectar simplement clients entre sí. En els cassos on es vulguin connectar diferents xarxes, típicament es necessita que algun component faci la funció de determinar quines són les connexions que pertanyen a una altra xarxa, i estant connectats a més d'una, s'encarregui de traspassar els missatges entre elles.\nà Enllaços punt a punt o punt a multipunt (“bridges”). Els punts d'accés enllacen amb clients, però no s'enllaçen entre sí. Si el que volem fer es unir, en aquest cas també sense fils, dues xarxes, ens cal fer un "pont" o "bridge". Aquests ponts es fan entre dos punts o de vegades més, però normalment aquests punts són determinats i fixes.\nà WDS. És quan agafem més d'un punt d'accès, però treballant com un de sol, de manera que es fan de repetidor entre ells. És útil en la mesura de que permeten estendre la cobertura a més clients amb menys dispositius (es simultanieja la funció de bridge, amb la de punt d'accés). Té però l'inconvenient de que en ocasions duplica el trànsit per la ràdio i conseqüentment disminueix la velocitat i que el nombre de punts d'accés que es poden incorporar en un grup WDS és també limitat.\nà “Node”: Entenem node com el lloc des d'on vols unir-te a guifi.net\nà “Trasto”: És un genèric de qualsevol aparell que ens serveix per connectar-nos a Internet. Per exemple: un router, un portàtil o una PDA.\nà “Supertrasto”: Un “trasto” amb diverses ràdios.\nà “Flasejar” la ràdio: Canviar el firmware de la ràdio.\nà Firmware: És un programari incrustat en un dispositiu de maquinari, una mena de sistema operatiu de l’aparell.\nà “Unsolclic”: Equival a configurar. Una vegada “flasejades” i muntades les ràdios s’han de configurar: http://guifi.net/ca/connectar_a_guifi\nProjecte Guifi.net - www.guifi.net\nCursos: http://phobos.xtec.net/ldalmau/moodle/ - Per fer preguntes als fòrums: http://guifi.net/ca/forum/\nPer fer la inscripció a la llista de correu de guifi.net: http://guifi.net/llistes_guifi


Jordi Pujol: "el País com a col·lectivitat no va bé" La República\nJordi Pujol: “el País com a col·lectivitat no va bé”\nL’expresident de la Generalitat, Jordi Pujol, ha reivindicat el paper que desenvolupa la premsa gratuïta catalana per “fer país”, tant pel servei que ofereix als ciutadans com per la seva importància a l’hora d’ensenyar català als immigrants. Pujol ha inaugurat la jornada “Premsa gratuïta catalana. Líders a Europa”, organitzada per l’Associació Catalana de Premsa Gratuïta (ACPG) amb motiu del seu desè aniversari. En l’acte ha participat també el conseller de Cultura i Mitjans de Comunicació, Joan Manuel Tresserras, que ha demanat a aquestes publicacions un esforç per enfortir ‘un punt de vista català sobre la realitat”.\nPujol ha inaugurat la jornada “Premsa gratuïta catalana. Líders a Europa”, organitzada per l’Associació Catalana de Premsa Gratuïta (ACPG) amb motiu del seu desè aniversari. Davant de desenes d’editors de premsa gratuïta, Pujol ha assegurat que Catalunya viu actualment ‘un moment difícil per al país, de cert desconcert’, perquè “no tenim el poder ni la imatge que teníem, tot i que tenim cohesió, convivència i consciència col·lectiva”. Pujol ha agraït la tasca de la premsa gratuïta tot assegurant que aquestes publicacions “ajuden a fer país” gràcies a la seva “feina ben feta”, que genera “solidesa de cara en dins” del país.\nL’expresident ha recordat que des dels seus primers anys a la Generalitat sempre ha sentit “un gran carinyo” pels primers mitjans locals, que ha comparat amb la premsa gratuïta actual per la seva proximitat amb els ciutadans. Pujol ha recordat que, en els seus primers anys, a aquests mitjans treballaven ‘joves una mica verds, sense gaire idea de res però amb molta iniciativa i il·lusió’. Ara, en canvi, “són estructures molt sòlides” que, tal com ha destacat, gaudeixen d’un notable èxit publicitari i de difusió.\nPujol ha atribuït aquest èxit a la professionalitat dels seus responsables i a la capacitat que té la premsa gratuïta per estar ‘a prop de la gent, com haurien d’estar també sempre els polítics’. A més, Pujol ha celebrat que aquestes publicacions hagin sabut trobar el seu “nínxol de mercat” per arribar “on no arriben els grans diaris com ‘La Vanguardia”, oferint serveis i informació més properes als ciutadans.\nL’expresident de la Generalitat ha volgut destacar també que la majoria d’aquestes publicacions es fan en català, tret que ha celebrat tot recordant que “la dificultat que tenim ara per defensar la llengua catalana és molt gran”. Pujol ha celebrat que aquestes revistes en català arribin fins i tot a barris amb gran concentració d’immigrants, que “potser no parlen català però així almenys saben que existeix”.\nPujol ha comentat que “ja que Catalunya no pot tenir les competències administratives que voldríem en matèria d’immigració, han d’haver-hi coses perquè el català arribi a aquesta població”.\nEscolteu les declaracions de Jordi Pujol / ÀUDIO – ACN\nEls reptes de la premsa gratuïta\nEn la inauguració de les jornades ha participat també el conseller de Cultura i Mitjans de Comunicació, Joan Manuel Tresserras, qui ha recordat alguns dels reptes que, al seu parer, té encara per davant la premsa gratuïta catalana.\nTresserras ha lamentat que a Catalunya ‘de vegades som massa febles pel que fa a la titularitat i ubicació de les grans empreses del sector, i sobretot pel que fa al punt de vista. En aquest sentit, el conseller ha convidat els mitjans gratuïts a ‘enfortir un punt de vista català sobre la realitat, amb capacitat de connectar amb la proximitat, perquè el nostre punt de vista no estigui subordinat a unes informacions i agències que ens arriben amb molta facilitat però que poden distorsionar els punts de vista’.\nEntre d’altres reptes, Tresserras ha esmentat la necessitat de ‘millorar, si és possible, la bona entesa entre la premsa gratuïta i la de pagament, perquè hi ha alguns temes que són compartits, i com ara la necessitat d’incrementar la lectura i la reputació del periodisme’. En aquesta mateixa línia, Tresserras ha recordat que cal millorar els continguts, un repte que, segons ha advertit, també hauria d’assumir la premsa de pagament